KARAMAZOV-IV-WEB	Adès, enquia e tot me sò susprenut un shinhau: eth nòste fiscau de gran talent, en començar a parlar d'aguesta envolòpa, de ressabuda, eth (tietz compde, eth madeish) a dit precisaments en senhalar çò d'absurda qu'ei era suposicion de qué Smerdiakov ei er assassin: "Se non auesse estat pera envolòpa, se non auesse demorat en solèr coma pròva, se se l'auesse hèt a vier eth panaire, arrés en mon se n'aurie sabut de qué existie tau envolòpa e qu'en era i auie sòs e, per tant, qu'es sòs auien estat panadi per acusat".